钦定古今图书集成/明伦汇编/闺媛典/第025卷 > 严大纪妻高氏
## 钦定古今图书集成/明伦汇编/闺媛典/第025卷 > 严大纪妻高氏

按《馀杭县志》：“高氏诰封夫人，太常寺卿严大纪妻也。
归太常时，姑已亡，高痛姑不逮养，岁时祭祀，泣数行
下。事舅执妇道惟谨，事妾姑如其姑。生子殇，遂为太
常。置侧室。得三男，善抚之如己出。恩慈而教严，务成
于远大，与太常相对无惰容。待诸媵以礼，驭臧获以
恩，而饬以威。食不重味，衣不重帛。辨色而起，丙夜不”
息。人谓“太常之居，则为孝为义”，出则为廉吏，为名卿，
策励三子为名士，皆高夫人之助也。